Land  Bremen (alamaneg: Freie Hansestadt Bremen pe Land Bremen) a zo ur gêr hag ur stad war un dro. Unan eus ar 16 land a ya dober Alamagn eo, hag an hini nemetañ diazezet war daou diriad nint ket stok an eil ouzh egile: kêr Bremen (Stadtgemeinde Bremen) ha Bremerhaven, ur gêr bet savet e 1924 pa voe kendeuzet div gêr krouet en XIXvet kantved, hag anvet Wesermünde betek ma vefe staget ouzh al land e 1947. War-dro 60 km a zo etre an div gêr, etrezo emañ land Saks-Izel. Ur gêr dizalch eus kevre an Hanse eo bet Bremen, sed orin an anv Freie Hansestadt.